Բագրատ Ասատրյանը նշեց, որ չի հիշում որևէ կառավարություն, որն անիրատեսական բյուջեի նախագիծ է ներկայացրել: Ըստ նրա` գլխավոր հարցն այն է, թե ինչ խնդիրներ է իր առաջ դրել կառավարությունն այս բյուջեի նախագծով: «Այս իշխանությունը քսան տարվա իշխանություն է, երկու-երեք տարին մեկ իբր նոր մարդիկ գալիս են, սակայն իրականում ոչ մի նոր բան չի փոխվում: Նույն կարծրացած տգետ, անբովանդակ քաղաքական համակարգն է և կարևոր չէ, թե առաջինն ով է լինելու, երկրորդը ով է լինելու»,-ասաց նա: